AAI ร่วง 8% นักลงทุนขายทำกำไร หลังราคาทะลุเป้า 8.20 บ.
AAI ร่วง 8% นักลงทุนขายทำกำไร หลังราคาทะลุเป้าเหมาะสม 8.20 บ.โดยบล.กรุงศรีกำหนดช่วงราคาเหมาะสม 7.30-8.20 บาทต่อหุ้น อย่างไรก็ตามประเมินว่ากำไรในปี 65 อยู่ที่ 751 ล้านบาท เพิ่มขึ้น 15% จากปีก่อน
AAI ร่วง 8% นักลงทุนขายทำกำไร หลังราคาทะลุเป้าเหมาะสม 8.20 บ. โดยบล.กรุงศรีกำหนดช่วงราคาเหมาะสม 7.30-8.20 บาท อย่างไรก็ตามประเมินว่ากำไรในปี 65 อยู่ที่ 751 ล้านบาท เพิ่มขึ้น 15% จากปีก่อน
2 พ.ย. 2565

ผู้สื่อข่าวรายงานว่า วันนี้(2 พ.ย.65) ราคาหุ้นบริษัท เอเชี่ยน อะไลอันซ์ อินเตอร์เนชั่นแนล จำกัด (มหาชน) หรือ AAI ณ เวลา 11:43 น. อยู่ที่ระดับ 8.15 ลบ 0.75 บาท หรือ 8.43% ราคาสูงสุด 8.95 บาท ราคาต่ำสุด 8.95 บาท ด้วยมูลค่าซื้อขาย 2.41 พันล้านบาท

โดยวานนี้ (1 พ.ย.65) หุ้น AAI เข้าจดทะเบียนและเริ่มซื้อขายในตลาดหลักทรัพย์ฯเป็นวันแรก ราคาหุ้นทะยานปิดสูงสุดของวันที่ระดับ 8.90 บาท เพิ่มขึ้น 3.35 บาท หรือ 60.35% ด้วยมูลค่าการซื้อขาย 7.4 พันล้านบาท ซึ่งราคาปิดดังกล่าวปรับตัวสูงกว่าราคาเหมาะสมที่ทางนักวิเคราะห์ประเมินไว้ โดยบริษัทหลักทรัพย์ กรุงศรี จำกัด (มหาชน) ประเมินว่า ในปี 2565 จะมีกำไร 751 ล้านบาท เพิ่มขึ้น 15% จากปีก่อน และปี 2566 จะมีกำไร 867 ล้านบาท เพิ่มขึ้น 15% จากปีก่อน เนื่องจาก1. อุปสงค์อาหารสัตว์เลี้ยงที่เติบโตต่อเนื่อง, 2. กลุ่มผลิตภัณฑ์ที่สามารถตอบสนองลูกค้า, 3. การยกระดับองค์กรให้พัฒนาและเติบโตให้ทันกับโอกาสทางธุรกิจ และ 4. การขยายกำลังการผลิตต่อเนื่องเพื่อรองรับอุปสงค์ที่สูงขึ้น ซึ่งกำหนดช่วงราคาเหมาะสม 7.30-8.20 บาทต่อหุ้น
ขณะที่บริษัทหลักทรัพย์ ดาโอ (ประเทศไทย) จำกัด (มหาชน) ประเมินว่า AAI จะมีกำไรสุทธิปี 2565 อยู่ที่ 779 ล้านบาท เพิ่มขึ้น 22% จากปีก่อน และปี 2566 จะมีกำไรสุทธิ 860 ล้านบาท เพิ่มขึ้น 10% จากปีก่อน บนสมมติฐานว่ารายได้ปี 2565 จะอยู่ที่ 6,931 ล้านบาท เพิ่มขึ้น 39% จากปีก่อน และในปี 2566 จะมีรายได้ 8,110 ล้านบาท เพิ่มขึ้น 17% จากปีก่อน เนื่องจากคำสั่งซื้ออาหารสัตว์เลี้ยงที่เพิ่มขึ้นจากลูกเก่าและใหม่เป็นหลัก ด้วยการขยายกำลังการผลิตจำนวน 6,000 ตันต่อปี และ 7,500 ตันต่อปี จะทำให้กำลังการผลิตรวมเพิ่มเป็น 49,500 ตันต่อปีในปี 2566
ทั้งนี้จึงประเมินมูลค่าที่เหมาะสมปี 2566 ที่ 7.70 บาท อิงอัตราส่วนราคาหุ้นต่อกำไรสุทธิ (PER) ที่ 19 เท่า เทียบเท่าค่าเฉลี่ยของบริษัทที่ประกอบธุรกิจใกล้เคียงกันในตลาดโลก ด้วยผลการดำเนินงานที่เติบโตต่อเนื่องจากแผนเพิ่มกำลังการผลิต โดยในปี 2569 กำลังการผลิตเพิ่มจากปัจจุบันราว 1 เท่าตัว ซึ่งจะสร้างการเติบโตในระยะยาวแก่บริษัท